Նիկոլ Փաշինյանի անձի պաշտամունք

right|thumb|Նիկոլ Փաշինյանի արձանը Իջևանի Սուրբ Ամենափրկիչ եկեղեցու բակում
**Նիկոլ Փաշինյանի անձի պաշտամունք**, մեծարման և մտացածին գովեստի միջոցով ՀՀ Ազգային Ժողովի նախկին պատգամավոր և 16-րդ վարչապետ Նիկոլ Փաշինյանի անձի իդեալականացման, հերոսացման ու սրբացման գործընթացը Հայաստանում և հայկական սփյուռքում, որն սկիզբ է առել 2018 թվականի թավշյա հեղափոխությունից հետո։

Անձի իդեալականացման գործընթացին մեծապես նպաստել է Նիկոլ Փաշինյանի կողմից տարբեր ելույթների ժամանակ իրեն Հիսուս Քրիստոսի, հայոց Արշակունյաց արքա Պապ թագավորի հետ համեմատելը, հեղափոխության ժամանակ Հայաստանի ազգային հերոս Մոնթե Մելքոնյանի, Հնդկաստանի՝ Մեծ Բրիտանիայից անկախանալու շարժման ղեկավար և գաղափարախոս Մահաթմա Գանդիի, Հարավաֆրիկյան Հանրապետության առաջին սևամորթ նախագահ Նելսոն Մանդելայի հետ զուգորդվող կերպարներով հանդես գալը, ինչպես նաև սոցիալական ցանցերում՝ փաշինյանական իշխանության կողմից կիրառվող մասսայական մանիպուլյացիայի քաղաքականությունը։

Նիկոլ Փաշինյանն իր կառավարման տարիներին, ըստ էության, ստեղծել է անձնիշխանական վարչակարգ՝ հենվելով նախկիններին քննադատելու, իր կերպարի իդեալականացման և երևույթները մանիպուլացնելու վրա։

Պաշտամունքը թուլացել, սակայն պահպանվել է նաև 44-օրյա պատերազմից հետո, որում Նիկոլ Փաշինյանի՝ բանակի գերագույն գլխավոր հրամանատարության պայմաններում ՀՀ զինված ուժերը պարտություն են կրել, և Փաշինյանը Արցախի Հանրապետության տարածքների կապիտուլացիայի համաձայնագիր է ստորագրել, որով վտանգվել են նաև Հայաստանի արևելյան սահմանները։ Չնայած այդ փաստին՝ Փաշինյանը հասարակական լայն աջակցության շնորհիվ 2021 թվականի արտահերթ խորհրդարանական ընտրությունների արդյունքում վերընտրվեց վարչապետի պաշտոնում։

## Դրսևորումներ
### Փաշինյանի անձի գովաբանություն

Հովիկ Աղազարյան

Հանրային շրջանակներում կան նրա ցմահ պաշտոնավարման կողմնակիցներ

2021 թվականի մարտին նրա աջակիցները Երևանի Հանրապետության հրապարակում հայտարարում էին, որ Փաշինյանն «Աստծու մարդն է», «Աստված է նրան ուղարկել»։

2021 թվականի հունիսի 10-ին Լոռու մարզի մի բնակիչ փորձել է Նիկոլ Փաշինյանի աջը համբուրել՝ ասելով, որ նա Հիսուսի տանջանք է տանում չարիքի դեմ։

### Ստեղծագործություններ
Նիկոլ Փաշինյանի մասին գրվել են տարբեր գրքեր, երգեր, բանաստեղծություններ։ Նրան է նվիրված Դավիթ Մարտիրոսյանի «Նիկոլ՝ Հայ ազգի հերոսը։ կամ ինչպես իրագործել անարյուն հեղափոխություն եվ հաղթել» գիրքը։ Նիկոլ Փաշինյանին են նվիրված «Նիկոլն ազգի հերոս է», «Դուխով», «Արդեն 100 օր ա» և ադրբեջանական «Նոլդու Փաշինյան» երգերը։
### Փաշինյանը որպես բրենդ
Փաշինյանի պատկերով ու նրա «դուխով» կարգախոսով հրապարակվել են օրագրեր, տետրեր, տոպրակներ, հագուստ, գլխարկ, դրոշակներ, բոքսի ձեռնոցներ, տարբեր հուշանվերներ ու անգամ սուրճ և արևածաղիկ։

### Արձան
2018 թվականի հոկտեմբերին Վանաձոր - Գյումրի ճանապարհի վրա տեղադրվել է Նիկոլ Փաշինյանի արձանը։ 2019 թվականի հունիսին Նիկոլ Փաշինյանի երկրորդ արձանը տեղադրվել է Իջևան քաղաքում, քաղաքի մուտքի մոտ։ Հետագայում արձանը տեղափոխվել է Իջևան քաղաքի Սուրբ Ամենափրկիչ եկեղեցու բակ։ Ընդհանուր առմամբ քաղաքացիները Նիկոլ Փաշինյանի արձանի գլուխը կոտրել են 5 անգամ, որից հետո ուժեղացվել է տարածքի հսկողությունը։

### «Նկարի» պաշտամունք
Ընդդիմադիր եղած տարիներին, Նիկոլ Փաշինյանը շատ սուր և հեգնական տոնով քննադատում էր Հանրապետական կուսակցության անդամներին՝ պետական կառույցներում նախագահ Սերժ Սարգսյանի լուսանկարը փակցնելու համար, իսկ հեղափոխության օրերին նա և իր կողմնակիցները բոլոր պետական հաստատություններից հեռացնում էին այդ պահին դեռևս վարչապետի պաշտոնը զբաղեցնող Սերժ Սարգսյանի լուսանկարները։ Նրանք հայտարարում էին, որ նախագահի, վարչապետի կամ որևէ պաշտոնյայի նկար չպետք է լինի ՀՀ սիմվոլների կողքին։
Սակայն իշխանափոխությունից հետո, նոր իշխանության ներկայացուցիչները՝ որդեգրելով նախկին իշխանության քաղաքականությունը,
նույնպես սկսեցին իրենց աշխատասենյակներում պետական սիմվոլների կողքին փակցնել Նիկոլ Փաշինյանի լուսանկարը։

Այն առաջինը նկատվեց ԱԺ պաշտպանության և անվտանգության հարցերի մշտական հանձնաժողովի նախագահ Անդրանիկ Քոչարյանի աշխատասենյակում, ինչպես նաև «Քաղաքացիական պայմանագիր» խմբակցության պատգամավոր Արմեն Խաչատրյանը խոստովանել է, որ իր աշխատասենյակում ևս սրբապատկերի և մի քանի այլ նկարների կողքին կախված է Նիկոլ Փաշինյանի լուսանկարը։

## Փաշինյանն ինքն իր մասին

2026 թվականի հունվարի 6-ին Երևանի Կաթողիկե Սուրբ Աստվածածին և Սուրբ Աննա եկեղեցիների բակում ունեցած իր ելույթի ընթացքում Նիկոլ Փաշինյանը ներողություն է խնդրել հանրությունից Հիսուս Քրիստոսին միայնակ թողնելու համար և վստահեցրել, որ այլևս Հիսուսը մենակ չէ. պետությունը և Եկեղեցին իրար հետ են։ 

## Պատկերասրահ

Պատկեր:Nikol Pashinyan dukhov shirt.jpg|Նիկոլ Փաշինյանի պատկերով շապիկ
Պատկեր:Nikol Pashinyan poster on car.jpg|«Նիկոլը վարչապետ» պաստառ՝ մեքենայի կողմնային ապակու վրա 
Պատկեր:Raffi-kojian 20180422 172316150.jpg|«Նիկոլը ես եմ» պաստառ՝ մեքենայի ետևի ապակու վրա
Պատկեր:Nikol Pashinyan grafitti.jpg|Նիկոլ Փաշինյանի պատկերով գրաֆիտտի
Պատկեր:Poster, Khanjyan Street 01.jpg|Նիկոլ Փաշինյանի պատկերով պաստառ Երևանում, Խանջյան փողոց
Պատկեր:Banderole favorable à Nikol Pachinian à Erevan (Mai 2018).JPG|Նիկոլ Փաշինյանին աջակցող պաստառ՝ Երևանի շենքերից մեկի վրա


## Տես նաև
* Անձի պաշտամունք
* Նիկոլ Փաշինյան

## Ծանոթագրություններ

Կատեգորիա:Հայաստանի քաղաքականություն
Կատեգորիա:Նիկոլ Փաշինյան